Document ID: 31986L0094

Padomes Direktīva
(1986. gada 10. marts),
ar ko otro reizi groza Direktīvu 73/404/EEK par dalībvalstu tiesību aktu tuvināšanu attiecībā uz mazgāšanas līdzekļiem
(86/94/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 100. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā 2.a pantā Padomes Direktīvā 73/404/EEK [4], kurā jaunākie grozījumi izdarīti ar Direktīvu 82/242/EEK [5], līdz 1986. gada 31. martam ir paredzēti daži atbrīvojumi no prasībām attiecībā uz mazgāšanas līdzekļu nejonu virsmaktīvo vielu obligāto bioloģiskās noārdīšanās pakāpi;
tā kā attiecīgās vielas ir nejonu virsmaktīvās vielas, kuras neatbilst Direktīvā 73/404/EEK noteiktajām bioloģiskās noārdīšanās robežām; tā kā dažreiz tās izmanto tehnisku problēmu dēļ un lai novērstu citādu nevēlamu iedarbību uz veselību un vidi;
tā kā kopš Direktīvas 82/242/EEK pieņemšanas šo vielu bioloģiskās noārdīšanās pētījumu jomā ir panākumi; tā kā šie pētījumi tomēr neļauj iztikt bez visiem atbrīvojuma noteikumiem; tā kā tas saistīts ar ļoti lielām atšķirībām starp dalībvalstīm, inter alia, attiecībā uz ūdens īpašībām, ēšanas paradumiem un mašīnu konstrukciju;
tā kā, lai arī dažos Kopienas reģionos jau izmanto aizvietotājus trauku mazgāšanas līdzekļos, neraugoties uz intensīviem centieniem, līdz šim nav piemērotu aizvietotāju izmantošanai metālapstrādes rūpniecībā;
tā kā ir iegūti relatīvi nelieli daudzumi virsmaktīvo vielu, kam tomēr nav būtiskas ekonomiskas nozīmes; tā kā ir vēlams līdz 1989. gada 31. decembrim dalībvalstīm pieļaut atbrīvojumu, ja to prasa valsts stāvoklis,
IR PIEŅĒMUSI ŠO DIREKTĪVU.
1. pants
"1. Līdz 1989. gada 31. decembrim dalībvalstis neattiecina 2. panta pirmās daļas prasības uz šādiem savienojumiem:
a) maz putojošu alkēnu oksīdu piedevas tādām vielām kā spirti, alkilfenoli, glikoli, polioli, taukskābes, amīdi vai amīni, kurus izmanto trauku mazgāšanas līdzekļos;
b) sārmu izturīgiem pilnīgi aizvietotiem alkil- un alkil-aril-poliglikolēteriem un šā punkta a) apakšpunktā minētajām vielām, kuras izmanto kā tīrīšanas līdzekļus pārtikas, dzērienu un metālapstrādes rūpniecībā."
2. pants
Dalībvalstis tūlīt informē Komisiju par pasākumiem, ko tās ir veikušas, lai ieviestu šo direktīvu.
3. pants
Šī direktīva ir adresēta dalībvalstīm.
Briselē, 1986. gada 10. martā

Labels: 0
1
20